המורה שביצעה מין אוראלי בתלמיד תחזור ללמד: "היא מוכשרת" - וואלה! חדשות
בית המשפט בניו יורק קבע כי דורי מאיירס, שביצעה מין אוראלי בתלמיד בן 14 בלבד, לא תשלח לכלא ואפילו תוכל לחזור וללמד: "היא עדיין מורה מוכשרת ואין סיבה למנוע ממנה את האפשרות לפרנס את עצמה"
אסור לפספס יום ראשון, 12 באוגוסט 2018, 09:52
בחודש ינואר האחרון נעצרה בניו יורק המורה דורי מאיירס בחשד שקיימה קשר אינטימי אסור עם אחד מתלמידיה. בשבוע שעבר הודתה מאיירס בחשדות נגדה, לפיהן ביצעה מין אוראלי בתלמידה בן ה-14 מספר פעמים.
אלא שלמרות החשדות הכבדים, בית המשפט הפתיע ולא שלל את תעודת המורה של מאיירס שתוכל לחזור וללמד. מאיירס פוטרה לאחרונה מבית הספר לאומנויות בברונקס, אולם השופט הותיר לה את האפשרות להמשיך וללמד, כשהיא מחויבת לעמוד בקריטריונים שקבע בית המשפט ולחתום אצל קצין מבחן במשך עשר שנים, תקופת המאסר על תנאי שנקבע לה.
"יש אפשרות שהיא תלמד בעתיד מבוגרים, או לפחות שתשמר לה האפשרות הזאת", אמר עורך דינה אנדרו סטול, "היא עדיין מורה מוכשרת ועם הכישורים שיש לה, אני לא רואה שום סיבה להרוס את האפשרות שלה לפרנס את עצמה ולתרום לחברה".